b'\n_START_ARTICLE_\nR\xc3\xa4pina P\xc3\xbcha Sakariase ja Elisabeti kirik\n_START_PARAGRAPH_\nR\xc3\xa4pina P\xc3\xbcha Sakariase ja Elisabeti kirik on \xc3\xb5igeusu kirik R\xc3\xa4pina kihelkonnas V\xc3\xb5rumaal, t\xc3\xa4nap\xc3\xa4evase haldusjaotuse j\xc3\xa4rgi P\xc3\xb5lva maakonnas R\xc3\xa4pina linnas. _NEWLINE_Esimene \xc3\xb5igeusu kirik ehitati R\xc3\xa4pinasse aastal 1752, ent aastal 1813 p\xc3\xb5les see maha. _NEWLINE_Praegune kirik ehitati aastatel 1829\xe2\x80\x931833 ja p\xc3\xbchitseti aastal 1834. Kiriku projekteeris Georg Friedrich Geist. Kiriku ikonostaas tehti aastal 1832 ja paljud ikoonid maalis Pihkva ikoonimaalija H. Kalinin. Kirik on arvele v\xc3\xb5etud kultuurim\xc3\xa4lestisena. _NEWLINE_Klassitsistlik kirikuhoone on ladina risti kujulise p\xc3\xb5hiplaaniga. Kiriku aadress on Apteegi 7.'